
	REPUBLIKA HRVATSKA
MEĐIMURSKA ŽUPANIJA
OPĆINA SVETI JURAJ NA BREGU
OPĆINSKO VIJEĆE

	


KLASA: 551-05/26-01/27
URBROJ: 2109-16-03-26-1
Pleškovec, 31. kolovoza 2026.

Na temelju članka 28. Statuta Općine Sveti Juraj na Bregu („Službeni glasnik Međimurske županije“ broj 30/23 i 04/25), Općinsko vijeće Općine Sveti Juraj na Bregu na 11. sjednici održanoj 31. kolovoza 2026. godine, donosi


O D L U K U
 O ISPLATI POMOĆI UMIROVLJENICIMA I OSOBAMA STARIJIMA OD 60 GODINA S PODRUČJA OPĆINE SVETI JURAJ NA BREGU POVODOM BOŽIĆNIH BLAGDANA



Članak 1.
Umirovljenici i osobe starije od 60 godina imaju pravo na isplatu pomoći povodom božićnih blagdana.
Uvjeti za ostvarivanje prava iz stavka 1. ovog članka su sljedeći:
· prebivalište/stalno boravište na području Općine Sveti Juraj na Bregu,
· ukupni iznos svih mirovina može iznositi do 600,00 EUR mjesečno,
· dohodak i neoporezivi primitci (bez socijalnih potpora) osoba starijih od 60 godina mogu iznositi do 250,00 EUR mjesečno, 
· korisnici nacionalne naknade za starije osobe i korisnici osobne invalidnine/inkluzivnog dodatka I, II i III razine.

Članak 2.
Hrvatski branitelji iz Domovinskog rata imaju pravo na isplatu pomoći povodom božićnih blagdana.
Uvjeti za ostvarivanje prava iz stavka 1. ovog članka su sljedeći:
· prebivalište/stalno boravište na području Općine Sveti Juraj na Bregu,
· da su korisnici prava na zajamčenu minimalnu naknadu, sukladno Zakonu o socijalnoj skrbi (''Narodne novine'' broj 18/22, 46/22, 119/22, 71/23, 156/23 i 61/25),
· da su korisnici prava na novčanu naknadu za nezaposlene hrvatske branitelje i članove njihovih obitelji, sukladno Zakonu o hrvatskim braniteljima iz Domovinskog rata i članovima njihovih obitelji (''Narodne novine'' broj 121/17, 98/19, 84/21 i 156/23),
· da nemaju ostvarene prihode u posljednja tri mjeseca koja prethode mjesecu u kojem se raspisuje Javni poziv,
· da ne ostvaruje prihod veći od 200,00 EUR mjesečno u posljednja tri mjeseca koja prethode mjesecu u kojem se raspisuje Javni poziv.
U prihode se ne uračunavaju novčana sredstva propisana temeljem članka 30. Zakona o socijalnoj skrbi (''Narodne novine'' broj 18/22, 46/22, 119/22, 71/23, 156/23 i 61/25).

Članak 3.
Jednokratna pomoć povodom božićnih blagdana ostvaruje se samo po jednoj osnovi, uzimajući pritom u obzir povoljnije pravo. 
Radi ostvarivanja prava na jednokratnu pomoć, Općina će od nadležnih institucija pribaviti podatke iz njihovih službenih evidencija o osobama koje ispunjavaju uvjete propisane ovom Odlukom.

Članak 4.
Pomoć povodom božićnih blagdana isplaćuje se u iznosu od 50,00 EUR.

Članak 5.
Planirana sredstva za namjenu iz članka 1. ove Odluke osigurana su u Proračunu Općine.

Članak 6.
Za provedbu ove Odluke zadužuje se Jedinstveni upravni odjel Općine Sveti Juraj na Bregu.

Članak 7.
Ova Odluka stupa na snagu osmog dana od dana objave u „Službenom glasniku Međimurske županije“.


                                                                                             PREDSJEDNICA
                                                                                               Općinskog vijeća
                                                                                   Maja Bistrović, mag.ing.geoing.

